naga chaitanya samantha marriage guests list revealed
సామ్-చైతూ పెళ్లికి ఫ్యామిలీ సభ్యులు మాత్రమే!
మరో మూడు రోజుల్లో అక్కినేని నాగచైతన్య, సమంతల వివాహం కూడా జరగనుంది. ఈ సందర్భంగా నాగార్జునతో కాసిన్ని ముచ్చట్లు..
TNN | Updated:
Oct 3, 2017, 04:29PM IST
అక్కినేని నాగార్జున ప్రధాన పాత్రలో నటించిన చిత్రం 'రాజు గారి గది2'. అక్టోబర్ 13న ఈ సినిమా ప్రేక్షకుల ముందుకు రానుంది. అలానే మరో మూడు రోజుల్లో అక్కినేని నాగచైతన్య , సమంతల వివాహం కూడా జరగనుంది. ఈ సందర్భంగా నాగార్జునతో కాసిన్ని ముచ్చట్లు..
చైతు, సమంతల పెళ్ళిలో నాకు నచ్చిన విషయం ఇదే:
అక్టోబర్ ప్రత్యేకంగా మారింది. చైతు, సమంతల వివాహం జరగబోతుంది. నాకు నచ్చిన విషయమేమిటంటే.. రెండు సంప్రదాయాల్లో పెళ్లి జరగడం. సంప్రదాయాలని గౌరవించి ఈ నిర్ణయం తీసుకున్నారు. పెళ్ళికి అర్ధం కూడా తెలుసుకోవాలి. అమ్మాయిలను మీరు చూసుకోండి రా.. పెళ్లి మాత్రం నేను చేస్తానని నా పిల్లలకు చెప్పేవాడిని. ఆర్య సమాజ్&zwnj;లో అయితే పెళ్లి మంత్రాల అర్ధాలు కూడా చెబుతారు. అమల నేను అలానే వివాహం చేసుకున్నాం. నా పిల్లలకు కూడా పెళ్లికి అర్ధం తెలుసుకొని చేసుకోమని చెబుతుంటాను.
Recommended byColombia
కేవలం కుటుంబ సభ్యులు మాత్రమే..
పెళ్ళికి కేవలం కుటుంబ సభ్యులను మాత్రమే పిలిచాం. మొత్తం కలిసి 100 మంది కూడా లేరు. రామానాయుడు గారి కుటుంబం, మా ఫ్యామిలీ, సమంత కుటుంబ సభ్యుల మధ్య చాలా సింపుల్&zwnj;గా పెళ్లి జరగనుంది. అయితే హైదరాబాద్&zwnj;లో రిసప్షన్ గ్రాండ్&zwnj;గా ప్లాన్ చేస్తున్నాం .అప్పుడు అందరినీ పిలవాలని అనుకుంటున్నాం. భోజనం బావుంటుంది..(నవ్వుతూ).
విజువల్ ఎఫెక్ట్స్ లేకపోతే అసలు గొడవ ఉండదు..
రాజు గారి గది2 షూటింగ్ పూర్తయింది. సినిమా చాలా బావుంది. సినిమాను సెప్టెంబర్ 1న చూడాలనుకున్నాను. కానీ అక్టోబర్ 2న చూశాను. సినిమాలో గ్రాఫిక్స్ కూడా చాలా క్వాలిటీతో ఉంది. ముంబైలో గ్రాఫిక్స్ పనులు జరిగాయి. అయితే అక్కడ వారికి తెలుగు కంటే హిందీనే ముఖ్యం. అదే పెద్ద సమస్య. నేను మొదటే చెప్పాను.. ముంబైలో వద్దు అనీ.. కానీ బాగా చేస్తారు సర్ అని చెప్పి అక్కడ వారితో చేయించారు. విఎఫ్ఎక్స్ లేకపోతే అసలు ఎలాంటి గొడవ ఉండదు.
ఆత్మలు కూడా ఉంటాయి..
భూమి మీద మనుషులు ఉండడం అనేది ఒక అద్భుతం. మనం ఉన్నాం కదా.. ఖచ్చితంగా ఆత్మలు కూడా ఉండే ఉంటాయి.
మెంటలిస్ట్ పాత్రపై అవగాహన పెంచుకున్నా..
సినిమాలో ఆత్మకు, నాకు హ్యూమన్ రిలేషన్షిప్ ఉంటుంది. ఇద్దరం మాట్లాడుకుంటాం. లైన్ చాలా కొత్తగా ఉంటుంది. మెంటలిస్ట్ పాత్రలో నటించే ముందు దానిపై అవగాహన తెచ్చుకున్నాను. వారి బాడీ లాంగ్వేజ్ ఎలా ఉంటుంది. ఎలా ప్రవర్తించాలి అనే విషయాల గురించి తెలుసుకున్నాను. సినిమాలో నా పాత్ర చాలా ఆసక్తికరంగా ఉంటుంది.
సినిమాకు అదే హైలైట్..
సమంత చాలా బాగా చేసింది. సినిమాలో ఆఖరి 20 నిమిషాలు మా ఇద్దరి మధ్య సంభాషణలు మొదలవుతాయి. సినిమాకు అది హైలైట్&zwnj;గా నిలుస్తుంది.
కొత్త అనుభూతిని కలిగించింది..
మొదటిసారి హారర్, థ్రిల్లర్&zwnj;లో నటించడం కొత్త అనుభూతిని కలిగించింది. నా అభిమానులకు కూడా ఈ సినిమా తప్పకుండా నచ్చుతుంది.
నానితో త్వరలోనే సినిమా ఉంటుంది..
హీరో నాని నేను కలిసి ఓ సినిమా చేయాలనుకుంటున్నాం. పక్కా కమర్షియల్ సినిమా. ఇద్దరి పాత్రలు కూడా ఔట్ అండ్ ఔట్ ఎంటర్టైన్మెంట్&zwnj;తో కూడి ఉంటాయి. వచ్చే ఏడాది ఈ సినిమా మొదలయ్యే అవకాశాలు ఉన్నాయి.
'హలో బ్రదర్2' ఉంటుందేమో..
నేను నటించిన 'హలో బ్రదర్' సినిమాను హిందీలో రీమేక్ చేశారు. ఇప్పుడు ఆ సినిమాకు హిందీలో
సీక్వెల్ వచ్చింది. డేవిడ్ ధావన్ నాకు ఫోన్ చేసి మీ హలో బ్రదర్&zwnj;కు సీక్వెల్ చేశాం. మీకు నచ్చితే తెలుగులో రీమేక్ చేయండని అన్నారు. వరుణ్ ధావన్.. అఖిల్&zwnj;కు మంచి ఫ్రెండ్. చూడాలి మరి ఏం జరుగుతుందో..
విక్రమ్ మీద ప్రెజర్ పెడుతున్నా..
అఖిల్ కొత్త సినిమా 'హలో' సినిమా షూటింగ్ అక్టోబర్ 15 కి పూర్తి చేస్తామని అన్నారు. కానీ వర్షం వలన వారం రోజుల షూటింగ్ ఆలస్యమయ్యేలా ఉంది. డిసెంబర్&zwnj;లో రిలీజ్ డేట్ అని ప్రకటించేశాం. సో.. డైరెక్టర్ విక్రమ్ మీద ప్రెజర్ పెడుతూనే ఉన్నాను. అందమైన ప్రేమకథతో సినిమాను రూపొందిస్తున్నారు.